**2023 жылғы Жамбыл ауданы әкімдігінің «Қарғалы ауылдық округі әкімінің аппараты» коммуналдық мемлекеттік мекемесінің мемлекеттік қызметтер көрсету мәселелері бойынша**

**ЕСЕБІ**

«Мемлекеттік көрсетілетін қызметтер тізілімін бекіту туралы» Қазақстан Республикасының Цифрлық даму, инновациялар және аэроғарыш өнеркәсібі министрінің 2020 жылғы 31 қаңтардағы № 39 бұйрығына сәйкес Жамбыл ауданы әкімдігінің «Қарғалы ауылдық округі әкімінің аппараты» коммуналдық мемлекеттік мекемесі 2023 жылы мемлекеттік қызметтердің келесідей түрлерін көрсетті:

1. Жер учаскесін алу үшін кезекке қою
2. Жер учаскесін жеке меншікке ақысын бірден төлеп не бөліп төлеуге сату
3. Сауда-саттықты (конкурстарды, аукциондарды) өткізуді талап етпейтін мемлекет меншігіндегі жер учаскелеріне құқықтарды алу
4. Елді мекендер шегінде объектілер салу үшін жер учаскелерін беру
5. Жер учаскесінің нысаналы мақсатын өзгертуге шешім беру

2023 жылы мемлекеттік қызмет ақылы негізде берілмеген.

2023 жылы «Е-Лицензиялау» АЖ арқылы жалпы саны 43 өтініш түсті, соның ішінде жеке тұлғалардан 38 өтініш, заңды тұлғалардан 5 өтініш түсті.

«Жер учаскесінің нысаналы мақсатын өзгертуге шешім беру» мемлекеттік қызметін алуға 38 өтініш, оның 21 уәжді бас тарту берілді.

«Сауда-саттықты (конкурстарды, аукциондарды) өткізуді талап етпейтін мемлекет меншігіндегі жер учаскелеріне құқықтарды алу» мемлекеттік қызметін алуға 5 өтініш, оның 1 уәжді бас тарту берілді.

Мемлекеттік қызмет көрсетуден бас тарту фактілері болған жоқ.

2023 жылдың 24 қарашасындағы мемлекеттік қызметтерге жүргізілген ішкі бақылау қорытындысының актісі бойынша мерзімінен кешіктіріліп көрсетілген мемлекеттік қызметтер анықталған жоқ және өтініштердің бизнес процесстері сақталған.

Қарғалы ауылдық округі әкімі аппаратының ғимаратында "Электрондық мемлекеттік қызметтерге қолжетімділік бұрышы" бар, оның көмегімен ауылдық округтің тұрғындары қажетті мемлекеттік қызметтерді алуға мүмкіндіктері бар.

Өзіне-өзі қызмет көрсету бұрыштары арқылы 2023 жылы барлығы 723 мемлекеттік қызмет көрсетілген, оның ішінде 236 тұрғында ЭЦҚ жасалып берілді.

Қарғалы әкімдігінде ауыл тұрғындарына өзіне-өзі қызмет көрсету бұ­рышы арқылы мемлекеттік қызметтерді алу ретін түсіндіру мен насихаттау жұмыстары тұрақты жүргізіледі. 2023 жылы 12 түсіндіру іс-шаралары, «Ашық есік» күні өткізілді.

Ауылдық округ әкiмiнiң ғимаратында халыққа қолжетiмдiлiгiн қамтамасыз ету және халыққа көрсетiлетiн мемлекеттiк қызмет көрсету туралы хабардар ету үшiн көрнекi ақпаратпен (стандарттар, ережелер, көрсетiлетiн қызметтердiң атауы және оларға жауапты тұлғалар, жұмыс кестесi, үлгiсi бар өтініштер, шағымдарға арналған журнал) стендтер орналастырылады. Ауылдық округ әкімінің сайтында «Мемлекеттік қызметтер» бөлімінде осындай ақпарат бар. Орталық көшеге көрнекі құрал ретінде ақпараттық 3\*6 өлшеммен ақпараттық баннер орнатылды.

2023 жылғы 10-12 мамыр аралығында мемлекеттік қызмет көрсету бойынша жауапты маман Қазақстан Республикасы Президентінің жанындағы Мемлекеттік басқару академиясы Алматы облысы бойынша филиалында: «Ең алдымен-адамдар: мемлекеттік қызметтердің сапасын арттырудың практикалық құралдары» тақырыбы бойынша оқудан өтті.

Мүмкіндігі шектеулі жандарға ыңғайлы орта қалыптастыру мақсатында мүмкіндігі шектеулі жандарға арналған автотұрақ жасалды. Пандус ретке келтіріліп, тайғанамайтын кілемше салынды. Сондай-ақ брайль шрифтімен көмекке шақыру тетігі, қабылдау бөлмесі, мекеме атауы, жұмыс кестесі көрсетілген тақтайшалар орнатылды.

2023 жылы мемлекеттік қызмет көрсетуге шағым түскен жоқ.

**Қарғалы ауылдық округінің әкімі Қ. Наметов**